KOMISSION TIEDONANTO NEUVOSTOLLE - Euroopan kehitysrahastoja koskevia rahoitustietoja

SISÄLLYSLUETTELO

Huomautus

Tiivistelmä

1. Euroopan kehitysrahastojen rahoitustilanne 31.12.2001

1.1. Yleistaulukko

1.2. EKR:ien rahoitustilanne vuonna 2001

2. Arvio rahoituksen toteutumisesta varainhoitovuonna 2001 (tilanne toukokuussa 2002)

2.1. Rahoituspäätökset

2.2. Maksut

2.3. Vuodeksi 2002 ennakoidut rahoituspyynnöt

3. Ennuste rahoituksen toteutumisesta varainhoitovuonna 2003

Liitteitä

Huomautus

Tämä asiakirja liitetään vuoden 2003 talousarvioesitykseen vuonna 1979 tehtyjen talousarviomenettelyyn liittyvien sopimusten mukaisesti.

Budjettivallan käyttäjän tehtävän helpottamiseksi asiakirja sisältää ainoastaan olennaisen. Kuten aiempinakin vuosina, siitä ilmenevät seuraavat tiedot:

- EKR:n rahoitustilanne 31.12.2001

- arvio rahoituksen toteutumisesta kuluvana varainhoitovuonna

- arvio menoista varainhoitovuonna 2003.

EKR:n rahoitustilannetta 31.12.2001 koskevia lisätietoja saa kuudennen, seitsemännen ja kahdeksannen EKR:n varainhoitovuoden 2001 tasetta ja tilinpäätöstä koskevasta komission tiedonannosta tilintarkastustuomioistuimelle, parlamentille ja neuvostolle (KOM(2002) 211 lopullinen, 29.4.2002).

Tiivistelmä

1. Maksujen määrä oli 2 067,86 miljoonaa euroa vuonna 2001, jolloin EKR:n toteutuma-aste oli korkeampi kuin koskaan, mikä sinetöi vuonna 1998 käynnistyneen maksujen lisääntymisen kahdeksannen EKR:n voimaantulon ansiosta. On todettava, että todelliset menot olivat huomattavasti alemmat kuin jäsenvaltiot marraskuussa 2000 ennakoivat [1] (2 538 miljoonaa euroa, toteutuma-aste 81,5 prosenttia). Tämä ero johtuu pääasiassa ohjelmoitavan avun ja vähäisemmässä määrin Stabexin maksuunpanomahdollisuuksien yliarvioinnista. Sen sijaan maksujen määrä on hiukan ylittänyt kesäkuussa 2001 tehdyn tarkistuksen. Tässä tarkistuksessa, joka esitettiin neuvostolle edellisessä EKR:n rahoitustietoja koskevassa tiedonannossa [2], oli nimittäin päädytty 2 000 miljoonan euron määrään.

[1] KOM(2000) 805 lopullinen, 12.12.2000.

[2] KOM (2001) 402 lopullinen, 16.7.2001.

Päätökset: vuonna 2001 tehtiin uusia sitoumuksia 1 920 miljoonan euron edestä. Kun otetaan huomioon 366 miljoonan euron vapautetut sitoumukset, nettomäärä on 1 554 miljoonaa euroa. Määrä on voimakkaasti laskussa verrattuna vuoden 2000 toteutumaan. Vuosi 2000 oli ennätysvuosi, koska määrä oli 3 757 miljoonaa euroa. Vuoden 2000 tason alittumiseen on useita syitä. EKR:n elinkaari kestää noin viisi vuotta, ja vuosi 2000 sijoittui päätösten osalta kaaren huippuun. Tätä suuntausta on vahvistanut noin miljardin euron sitominen vuonna 2000 kahteen velanhuojennusohjelmaan. Vuodesta 2001 käynnistynyt aleneva suuntaus on voimistunut sen takia, että hyvin menestyneille maille ei ole ollut riittävästi varoja, koska Cotonoun sopimuksen ratifiointi on vielä kesken.

2. Vuoden 2002 toteutumaennustetta on tarkistettu alaspäin, pääasiassa maksujen osalta. Tällä hetkellä vaikuttaa epätodennäköiseltä, että marraskuussa 2001 ennakoitu taso saavutettaisiin. Meneillään olevien toimien analyysin perusteella komissio arvioi määräksi nyt 2 000 miljoonaa euroa sekä maksujen että päätösten osalta, kun vuoden 2001 lopulla arvio oli 2 345 miljoonaa euroa maksujen ja 2 100 miljoonaa euroa päätösten osalta. Vähennykset koskevat ohjelmoitavaa apua ja liittyvät myös varojen puutteeseen Cotonoun sopimuksen ratifioinnin viivästymisen vuoksi. Tämä viivytyksen seurauksia lievittää vain osittain vuodesta 2002 siirtymäkauden toimenpiteenä kahdeksannen EKR:n jäännösvaroista käyttöön otettavat 1 200 miljoonaa euroa (27. heinäkuuta 2000 tehty AKT-EY-ministerineuvoston päätös N:o 1/2000).

Vaikka komissio oli ennakoinut joulukuussa 2001 tiedonannossaan [3] joutuvansa pyytämään rahoitusta 2 000 miljoonaa euroa, nyt vaikuttaa siltä, että 1 800 miljoonan euron määrä riittäisi kattamaan tarpeet. Koska kahdessa ensimmäisessä rahoituspyynnössä pyydettiin 800 miljoonaa euroa, komissio aikoo ehdottaa kolmannessa rahoituspyynnössä 481 miljoonan euron määrää. Tämä on vielä käytettävissä oleva jäännös seitsemännestä EKR:stä ja mahdollistaa kyseistä EKR:ää koskevien rahoituspyyntöjen päättämisen. Neljännen rahoituspyynnön määräksi tulisi siis 519 miljoonaa euroa, jolloin kokonaismäärä olisi 1 800 miljoonaa euroa. Neljännen rahoituspyynnön tarpeet arvioidaan uudelleen lokakuussa 2002 meneillään olevien toimien edistymisen perusteella.

[3] KOM (2001) 780 lopullinen, 17.12.2001.

3. Komissio odottaa vuodelle 2003 päätöksiä ja maksuja noin 2 500 miljoonalla eurolla. Luku perustuu aikaisempien EKR:ien aikana havaittuun tavanomaiseen kehitykseen (määrärahojen jakautuminen eri täytäntöönpanovuosille) mukautettuna toiminnan hajauttamisesta lähetystöihin todennäköisesti aiheutuvalla vaikutuksella. Koska yhdeksännen EKR:n täytäntöönpanon aloituspäivä on epävarma (Cotonoun sopimuksen ratifioinnista riippuvista syistä), lukuihin on suhtauduttava suurella varauksella.

Ottaen huomioon arviot varainhoitovuoden alussa ja lopussa tarvittavista määristä, jäsenvaltioiden maksettavaksi jääväksi osuudeksi vuonna 2003 arvioidaan 2 300 miljoonaa euroa.

1. Euroopan kehitysrahastojen rahoitustilanne 31.12.2001

1.1. Yleistaulukko

>TAULUKON PAIKKA>

1.2. EKR:ien rahoitustilanne vuonna 2001

Maksujen kehitys (6., 7. ja 8. EKR)

milj. euroa

>TAULUKON PAIKKA>

Päätösten ja maksujen vertailu rahoitusvälineittäin vuosina 2000 ja 2001

(6., 7. ja 8. EKR)

milj. euroa

>TAULUKON PAIKKA>

Vuonna 2001 tehtyjen rahoituspäätösten määrä on pieni verrattuna kolmeen viime vuoteen ja erityisesti vuoteen 2000. Määrän pienentymiseen on useita syitä. Ensinnäkin EKR:ien täytäntöönpano jakautuu usealla vuodelle. Vuosina 1998-2000 pantiin täytäntöön 8. EKR ja ajanjaksona tehtiin huomattava määrä sitoumuksia. Tämä huomioon ottaen on luonnollista, että päätösten määrä on pienentynyt vuodesta 2000 alkaen. Lisäksi vuonna 2000 tehtiin noin 1 030 miljoonaa euroa koskeva päätös velkaantuneimpien maiden velan helpottamisesta. Vuonna 2001 parhaiten suoriutuvilla mailla oli yleisesti ottaen liian vähän määrärahoja, koska ne odottivat uusia maaohjelmia, jotka allekirjoitetaan 9. EKR:n yhteydessä. Samanaikaisesti heikommin menestyneet tai kriisitilanteessa olevissa maissa oli kiinni suhteellisen huomattavia rahamääriä.

Sen sijaan maksujen määrä oli vuonna 2001 korkein sitten EKR:ien toiminnan aloittamisen. Maksusykli seuraakin rahoituspäätössykliä tietyllä viiveellä. Voidaan todeta, että vuoteen 2000 verrattuna on vuonna 2001 maksettu huomattavia maksuja Stabex-välineestä ja erityisistä rakennesopeutusvaroista.

Seuraavassa taulukossa esitellään vuoden alun ja lopun saldot, jäsenvaltioiden EKR:ään maksamat osuudet sekä menot. Voidaan huomata, että huomattavia määriä on siirretty Stabexista juokseviin menoihin sekä vuonna 2000 että vuonna 2001 (yhteensä 1 062 miljoonaa euroa). Täten on pystytty huomattavasti vähentämään jäsenvaltioilta tarvittavan rahoituksen määrää. Komissio on huolehtinut näistä siirroista suurlähettiläskomitean elokuussa 2000 tekemän päätöksen mukaisesti. Päätöksen mukaan komission on siirrettävä Stabex-saldo, joka ylittää keskeytettyjen maksujen määrän, juokseviin menoihin.

milj. euroa

>TAULUKON PAIKKA>

Käytettävissä olevat varat olivat varainhoitovuoden 2001 lopussa 611,4 miljoonaa euroa, mistä 391,2 miljoonaa euroa oli osoitettu juokseviin menoihin ja 220,2 miljoonaa euroa Stabexiin. Näitä määriä voidaan pitää normaaleina.

Juokseviin menoihin osoitetusta 391,2 miljoonan euron määrästä voidaan todeta, että siihen sisältyy 83,5 miljoonaa euroa, jotka Yhdistynyt kuningaskunta ja Irlanti ovat etukäteen maksaneet ensimmäisen vuotta 2002 koskevan pyynnön perusteella. Ilman tätä maksua, määrä olisi 307,7 miljoonaa euroa. Stabexin kohdalla on oltava käytettävissä hiukan yli 200 miljoonan euroa keskeytettyjen maksujen vuoksi, jotka koskevat erityisesti Sudania ja Togoa.

Näiden 220,2 miljoonan euron lisäksi komissiolla oli varainhoitovuoden 2001 lopussa Stabexia koskevia saamisia joiltakin jäsenvaltioilta yhteensä 218,7 miljoonaa euroa. Jäsenvaltiot ovat sittemmin suorittaneet nämä maksut. Saatu määrä korkoineen siirretään vuoden 2002 juoksevien menojen tilille.

On muistettava, että vuoden 2000 lopun saldo oli monista syistä (erityisistä rakennesopeutusvaroista suoritettavien maksujen viivästyminen, siirto Stabex-tililtä juoksevien menojen tilille jne.) poikkeuksellisen suuri. Tämä tilanne on sittemmin korjaantunut.

2. Arvio rahoituksen toteutumisesta varainhoitovuonna 2001 (tilanne toukokuussa 2002)

Vuoden 2002 tarpeiden arvio perustuu komission yksiköiden käytössä olevien ajankohtaisten asiakirjojen analyysiin. Tulokset esitetään seuraavassa taulukossa.

milj. euroa

>TAULUKON PAIKKA>

2.1. Rahoituspäätökset

Arvioita rahoituspäätöksistä (2 000 miljoonaa euroa) on tarkastettu hiukan alaspäin verrattuna marraskuussa 2001 tehtyyn arvioon (2 100 miljoonaa euroa). Tämä johtuu pääasiallisesti siitä, että Cotonoun sopimuksen ratifiointia odotettaessa jotkin parhaiten suoriutuvat alueet kärsivät määrärahojen puutteesta ja odottavat Cotonoun sopimuksen täytäntöönpanoa.

2.2. Maksut

Myös maksujen määrä on laskenut ja sen arvioidaan nyt olevan noin 2 000 miljoonaa euroa, kun se marraskuussa 2001 oli 2 345 miljoonaa euroa. Ohjelmoitavan avun täytäntöönpanoa viivästyttävätkin samat syyt, jotka on aikaisemmin mainittu rahoituspäätösten viivästymisen yhteydessä. Muiden rahoitusvälineiden osalta aikaisemmin esitetyt luvut ovat yleensä säilyneet samoina. On kuitenkin korostettava, että vuonna 2002 toteutumisaste on huomattavasti suurempi kuin keskimäärin vuosina 1992-2001 (1 550 miljoonaa euroa).

Seuraavassa taulukossa vertaillaan vuodeksi 2002 tehtyä arviota (katso edellä) toukokuun lopussa 2002 vallitsevaan maksutilanteeseen.

EKR:n menot 31.5.2002 verrattuina vuodelle 2002 tehtyyn arvioon

>TAULUKON PAIKKA>

Yleinen toteutumistaso 31. toukokuuta 2002 on noin 30 prosenttia. Tämä prosenttiluku on samansuuntainen kuin aikaisempina vuosina vastaavana ajankohtana. Vuonna 1999 se oli 33 prosenttia ja vuonna 2000 21 prosenttia. Vuonna 2001 prosenttiluku oli suurempi (42 prosenttia) Stabexista suoritettavien merkittävien (poikkeuksellisten) maksujen vuoksi (259 miljoonaa euroa siinä vaiheessa vuotta).

2.3. Vuodeksi 2002 ennakoidut rahoituspyynnöt

Kun maksujen havaitaan pienenevän, pienennetään rahoitusosuuksia, jotka jäsenvaltioiden on maksettava vuonna 2002. Alun perin rahoitusosuuksien määräksi oli ennakoitu 2 000 miljoonaa euroa, mutta näyttää siltä, että 1 800 miljoonaa euroa riittää hyvin kattamaan tarpeet. Tämänhetkisten tietojen perusteella se tarkoittaisi varainhoitovuoden 2002 lopussa juoksevien toimien saldon olevan 370 miljoonaa euroa. Määrä on melko korkea ja sen pitäisi suoda komissiolle tietty toimintamarginaali mahdollisten maksatusten varalle, jotka ylittävät nyt arvioidun 2 000 miljoonaa euroa.

milj. euroa

>TAULUKON PAIKKA>

Seuraavat tiedot selventävät taulukkoa:

-Kun 83,5 miljoonaa euroa on maksettu etukäteen ennen 1. tammikuuta 2002 ja näin ollen sisältyy vuoden alun saldoon, on jäsenvaltioiden vielä maksettava 1 716,5 miljoonaa euroa. Tämä on yhteensä 1 800 miljoonaa euroa.

-Määrä, joka taulukossa ilmoitetaan siirroksi Stabex-tililtä, on arvio. Tilille vuonna 2002 kertyneiden korkojen määrää ei vielä tiedetä.

-Stabex-tilille maksettu rahoitusosuus on erään jäsenvaltion helmikuussa 2002 suorittama viimeinen rästissä ollut maksuerä. Stabexin kaikki saatavat on nyt maksettu.

-Stabexin vuoden lopun saldosta on pidätetty 203,1 miljoonaa euroa. Se vastaa maksuja, jotka nyt on keskeytetty ja joiden saajina olisivat Sudan ja Togo. Jos maksut päätetään maksaa, saldo pienenee vastaavasti.

Käytännössä komissio ehdottaa, että koska kaksi ensimmäistä pyyntöä ovat tuottaneet yhteensä 800 miljoonaa euroa, kolmannella rahoituspyynnöllä täydennettäisiin 7. EKR:stä vielä puuttuva osuus eli 481 miljoonaa euroa. Näin ollen 7. EKR olisi jäsenvaltioiden rahoitusosuuksien kannalta täytetty. Viimeiseen pyyntöön jäisi 521 miljoonaa euroa, jotka otettaisiin 8. EKR:stä. Tässä yhteydessä on syytä muistaa, että menojen jakautumien jäsenvaltioiden kesken muuttuu, erityisesti koska 8. EKR:stä alkaen Itävallan, Suomen ja Ruotsin on osallistuttava EKR:n rahoittamiseen. Liitteessä 1 olevassa taulukossa esitetään 7. ja 8. EKR:n jakautumisen perusta sekä määrät, jotka jokaisen jäsenvaltion olisi maksettava edellä esitetyn suunnitelman mukaisesti.

3. Ennuste rahoituksen toteutumisesta varainhoitovuonna 2003

Menojen määrä vuonna 2003 on pelkästään summittainen arvio, joka perustuu aikaisempien EKR:ien tahdista saatuun tietoon. Komission yksiköiden hajauttamisen ennakoidut vaikutukset on otettu huomioon. On selvää, että Cotonoun sopimuksen ratifioinnin ajoituksella on suuri vaikutus rahoituspäätösten ja maksujen todelliseen määrään. Lukuja on näin ollen tulkittava varovasti.

Sekä rahoituspäätösten että maksujen suhteen komissio perustaa vuotta 2003 koskevat laskelmansa 2 500 miljoonaan euroon. Yhdeksännen EKR:n olisi määrä olla täysin operationaalinen, ja päätöksistä suurin osa tehtäisiin sen puitteissa. Cotonoun sopimuksen ratifioinnin jälkeen,15,4 miljardia euroa pitäisi olla käytettävissä uusiin sitoumuksiin. Tästä 12,8 miljardia euroa koskee kokonaisrahoitusta, josta Cotonoun sopimuksessa määrätään (neuvoston tutkittua asiaa vuonna 2004 määrää mahdollisesti korotetaan 1 miljardilla eurolla). Tähän lisätään edellisten EKR:ien (6., 7. ja 8. EKR) jäännökset, joita tässä vaiheessa arvioidaan olevan 2,6 miljardia euroa.

Aikaisemmasta poiketen päätösten määrän olisi siis tarkoitus huomattavasti kasvaa tulevina vuosina. Ajanjakson 2003-2007 keskiarvon komissio odottaa tässä vaiheessa olevan 2,5-2,6 miljardia euroa. Huipun odotetaan olevan vuonna 2005, jolloin ylitetään 3 miljardia euroa.

Maksujen määrän ennakoidaan olevan 2,7-2,8 miljardia euroa. Huippuvuoden oletetaan olevan vuosi 2006, jolloin maksujen olisi määrä ylittää 3 miljardia euroa.

Koska tavoitteena on, että vuoden 2003 lopun saldo olisi noin 200 miljoonaa euroa, ja kun otetaan korot huomioon, komissio arvioi, että jäsenvaltioiden 2 300 miljoonan euron rahoitusosuus riittäisi EKR:n asianmukaiseen rahoitukseen.

Seuraavassa taulukossa esitellään vuoden 2002 ennakoitu rahoitustilanne (katso edellä) täydennettynä vuoden 2003 ennakoidulla rahoitustilanteella.

>TAULUKON PAIKKA>

milj. euroa

LIITE 1

>TAULUKON PAIKKA>

EKR-RAHOITUSOSUUDET VARAINHOITOVUONNA 2002

Liite 2: Otteet tulostileistä 31.12.2001

EKR:N KONSOLIDOITU TILINPÄÄTÖS 31.12.2001

>TAULUKON PAIKKA>

>TAULUKON PAIKKA>

>VIITTAUS KAAVIOON>

EKR:n konsolidoitu tilinpäätös 31.12.2001 (Tukien luonne)

tuhatta euroa

>TAULUKON PAIKKA>